รู้จักร้านนี้ครั้งแรกก็จากวงใน(อีกแล้ว) ที่ยูเนียนมอลล์มีร้านกาแฟอยู่หลายร้าน ส่วนใหญ่จะเป็นร้านแฟรนไชส์ เจอร้านนี้ดูรีวิวโอเคเลยขอมาลองบ้าง ร้านมีโต๊ะอยู่ 4-5 ตัว และมีเคาท์เตอร์ยาวให้นั่ง ไม่รอช้าสั่งลาเต้ร้อน (50 บาท) กาแฟรสชาติดี เป็นกาแฟไม่เข้มมากอย่างที่ชอบ รสชาติกลมกล่อม มีลาเต้อาร์ทเบาๆ ให้ดูมีอะไร มีน้ำเปล่าให้เทได้เองใส่แก้วกระดาษเล็กๆ ให้บริการ เป็นร้านกาแฟอีกหนึ่งร้านที่คิดว่าคุณภาพสมกับราคา ส่วนของหวานไม่ลองนะคะ แต่ครั้งหน้าจะลองสั่งของหวานดูบ้างค่ะ